Hétfőn is sajtótájékoztatót tart a koronavírus kezelésével megbízott operatív törzs, ennek ideje 16 óra körül várható, derült ki a meghívóból. A koronavírussal diagnosztizált magyarországi fertőzöttek számára hétfőre 32-ről 39-re emelkedett, karanténban azonban kevesebben, már mindössze 136-an vannak. A kormányzati honlap hétfőn kb. két órán át nem volt elérhető.

Ugyancsak hétfőn délelőtt jelentette be Orbán Viktor a parlamenti ülésen, hogy

MAGYARORSZÁG HATÁRAIT A SZEMÉLYFORGALOM ELŐTT LEZÁRJUK.

Hozzátette, ez azt jelenti, hogy Magyarországra a határokon csak magyar állampolgár léphet be. A nemzetközi egyeztetések erről folyamatban vannak.

A szórakozóhelyek, mozik be fognak zárni .

. Az éttermek, kávézók, üzletek csak 15 óráig maradhatnak nyitva, kivéve az élelmiszerüzletek, drogériák, patikák.

Hétfő éjféltől a nyilvános rendezvényeket betiltják.

Orbán arra kért mindenkit, hogy a családi eseményeken kívül minden összejövetelt halasszon el. Ahogy azt is kéri a 70 évnél idősebbektől, hogy a saját egészségük érdekében ne hagyják el a lakásukat.